b'\n_START_ARTICLE_\n2015 m. Formul\xc4\x97s 1 sezonas\n_START_SECTION_\nPrie\xc5\xa1 sezon\xc4\x85\n_START_PARAGRAPH_\n\xe2\x80\x9eSauber\xe2\x80\x9c komandai prie\xc5\xa1sezoninis pasiruo\xc5\xa1imas buvo sutrikdytas teisini\xc5\xb3 gin\xc4\x8d\xc5\xb3 tarp buvusio piloto Giedo van der Garde, kuris teig\xc4\x97, kad komanda neteis\xc4\x97tai nutrauk\xc4\x97 sutart\xc4\xaf, pasira\xc5\xa1yt\xc4\x85 2014\xc2\xa0m. bir\xc5\xbeel\xc4\xaf. Australijos teismo nutartis buvo palanki olandui, tad komanda buvo priversta rinktis, kur\xc4\xaf i\xc5\xa1 esam\xc5\xb3 lenktyninink\xc5\xb3 pakeisti. Prie\xc5\xa1 pat kvalifikacinius va\xc5\xbeiavimus Australijoje olandas prane\xc5\xa1\xc4\x97, kad laikinai pasitraukia i\xc5\xa1 kovos d\xc4\x97l komandos lenktynininko vietos ir leid\xc5\xbeia ekipai dalyvauti \xc4\xafprastin\xc4\x97je pilot\xc5\xb3 sud\xc4\x97tyje._NEWLINE_Dvi savaites iki sezono prad\xc5\xbeios \xe2\x80\x9eMcLaren\xe2\x80\x9c lenktynininkas Fernando Alonso bandymuose patyr\xc4\x97 avarij\xc4\x85. Po jos medikai rekomendavo ispanui pails\xc4\x97ti ir nelenktyniauti Australijoje. J\xc4\xaf pakeit\xc4\x97 danas K. Magnussen.\n_START_SECTION_\nAustralijos GP\n_START_PARAGRAPH_\nPirmose lenktyn\xc4\x97se Australijoje dominavo Mercedes lenktynininkai\xc2\xa0\xe2\x80\x93 i\xc5\xa1 pirmos vietos startav\xc4\x99s L. Hamilton peln\xc4\x97 pirm\xc4\x85j\xc4\x85 pergal\xc4\x99 2015\xc2\xa0m. Jo komandos draugas N. Rosberg liko antras. Tre\xc4\x8di\xc4\x85 viet\xc4\x85 peln\xc4\x97 vokietis S. Vettel su Ferrari. Jis tai padar\xc4\x97 savo debiutin\xc4\x97se lenktyn\xc4\x97se su \xc5\xa1ia ekipa. Visu ratu buvo aplenktas \xc5\xa1e\xc5\xa1toje vietoje fini\xc5\xa1o linij\xc4\x85 kirt\xc4\x99s australas D. Ricciardo su Red Bull komanda. \xc5\xa0is australas \xc5\xa1iose lenktyn\xc4\x97se panaudojo savo antr\xc4\x85j\xc4\x85 galios j\xc4\x97gain\xc4\x99 (i\xc5\xa1 sezone leid\xc5\xbeiam\xc5\xb3 naudoti 4).\n_START_SECTION_\nMalaizijos GP\n_START_PARAGRAPH_\nAntrose lenktyn\xc4\x97se Malaizijoje netik\xc4\x97tai pergal\xc4\x99 peln\xc4\x97 vokeitis S. Vettel su Ferrari. Abu Mercedes lenktynininkai tenkinosi antra ir tre\xc4\x8dia vietomis. Kitas Ferrari atstovas suomis Kimi Raikkonen fini\xc5\xa1o linij\xc4\x85 kirto ketvirtas, nors starte stov\xc4\x97jo 11 vietoje. Malaizijos lenktyn\xc4\x97se startavo Manor-Marussia ekipa\xc2\xa0\xe2\x80\x93 Australijoje jie nepasirod\xc4\x97 trasoje n\xc4\x97 karto. \xc5\xa0\xc4\xaf kart\xc4\x85 starte stov\xc4\x97jo tik vienas ispanas Roberto Merhi. Jis pasiek\xc4\x97 fini\xc5\xa1\xc4\x85, nors nuo nugal\xc4\x97tojo atsiliko 3 ratais._NEWLINE_Po \xc5\xa1i\xc5\xb3 lenktyni\xc5\xb3 pirmoje vietoje yra britas L. Hamilton, nuo jo 3 ta\xc5\xa1kais atsilieka S. Vettel.\n_START_SECTION_\nKinijos GP\n_START_PARAGRAPH_\nLenktyn\xc4\x97se Kinijoje pirmas dvi starto vietas u\xc5\xbe\xc4\x97m\xc4\x97 Mercedes pora\xc2\xa0\xe2\x80\x93 L. Hamilton ir N. Rosberg. Tre\xc4\x8dias startavo vokietis S. Vettel. Pirmasis trejetas nepakito iki pat fini\xc5\xa1o\xc2\xa0\xe2\x80\x93 S. Vettel nuo nugal\xc4\x97tojo atsiliko 3 s. Ketvirtas fini\xc5\xa1\xc4\x85 pasiek\xc4\x97 6 vietoje startav\xc4\x99s suomis Kimi Raikkonen._NEWLINE_L. Hamilton persvara prie\xc5\xa1 S. Vettel padid\xc4\x97jo iki 13 ta\xc5\xa1k\xc5\xb3.'